Himavatas

Himavatas (kitaip Himalajus ar Himavanas, sanskritu/hindi: हिमवान् – „snieginis“), hinduizmo mitologijoje dievas, personifikuojantis Himalajų viršūnę, rakšų, pišačų ir jakšų buveinę.

Himavatas buvo apsaros Menakos (Menos) vyras, susilaukęs nuo jos sūnaus Mainakos (vienintelė iš kalnų viršūnių, pasilikusi su sparnais po to, kai Indra nupjaustė kalnų sparnus) ir dukterų Parvati (Šivos žmona) bei Gangos.

Kategorija:Hinduizmo dievai